**Ronald Dion DeSantis** (født 14. september 1978 i Jacksonville i Florida i USA) er en amerikansk advokat, tidligere marineoffiser og politiker som har vært den 46. guvernør i Florida siden januar 2019.

DeSantis er republikaner og representerte Floridas 6. kongressdistrikt i Kongressen fra 2013 til 2018.

24. mai 2023 kunngjorde han at han stilte til republikanernes primærvalg før presidentvalget i USA 2024.

Liv og virke
------------

### Bakgrunn

Ron DeSantis er sønn av Karen (født Rogers) og Ronald Daniel DeSantis. Han er av italiensk avstamning med tippoldemor og tippoldefar fra Italia. Tippoldefar Salvatore Storti immigrerte til USA i 1904 og bosatte seg i Pennsylvania. Tippoldemor Luigia Colucci flyttet til USA for å være sammen med sin mann i 1917. DeSantis' mor var sykepleier, og hans far installerte måleutstyr for Nielsen ratings. Hans familie flyttet til Orlando i Florida og så til Dunedin da han var seks år gammel. Hans søster Christina Marie DeSantis ble født den 5. mai 1985 i Orlando og døde pluselig i 2015 i London. Han var del av Little League-laget (baseball) fra Dunedin National, som spilte seg til 1991 Little League World Series i Williamsport i Pennsylvania.

DeSantis gikk på en katolsk grunnskole og deretter på Dunedin High School frem til 1997. Han ble så opptatt på Yale University, hvor han blant annet gjorde seg bemerket som kaptein for Yales universitetsbaseballag. Han spilte som outfielder for Yales baseballag, og som senior i 2001 hadde han lagets beste slaggjennomsnitt på .336. Mens han gikk på Yale hadde han også en rekke jobber, som elektrikerassistent og baseballtrener.

Etter å ha tatt bachelorgrad i historie ved Yale i 2001 *magna cum laude*, tilbrakte DeSantis ett år som historielærer på Darlington School. Han ble så opptatt på Harvard Law School, og ble uteksaminert derfra i 2005 med resultatet *cum laude*.

### Militærtjeneste

DeSantis ble innkalt til Judge Advocate General's Corps (JAG) i 2004 ved U.S. Naval Reserve Center i Dallas i Texas, mens han fremdeles var student ved Harvard Law School. Han avsluttet Naval Justice School i 2005. Senere samme år ble han forflyttet til JAG Trial Service Office Command South East ved Naval Station Mayport i Florida, hvor han skulle fungere som anklager. Han ble her forfremmet fra løytnant (junior grade) til løytnant i 2006. Han arbeidet for sjefen for Joint Task Force-Guantanamo (JTF-GTMO), og arbeidet direkte med fanger fra Guantanamo Bay.

I 2007 ble DeSantis overflyttet til Naval Special Warfare Command Group i Coronado i California, der han ble tilknyttet SEAL Team One og sendt til Irak som juridisk rådgiver for SEAL Commander, Special Operations Task Force West i Fallujah.

DeSantis vendte tilbake til USA i april 2008, overflyttet til Naval Region Southeast Legal Service. Det amerikanske justisministerium utnevnte ham deretter til assisterende U.S. Attorney ved U.S. Attorneys Office in the Middle District of Florida. DeSantis gjorde her tjeneste inntil han fikk ærefull avskjedigelse fra aktiv tjeneste i februar 2010. Han aksepterte i denne forbindelse å bli del av reserven, som løytnant i Judge Advocate General's Corps of the US Navy Reserve. Han ble tildelt Bronze Star Medal, Navy and Marine Corps Commendation Medal, Global War on Terrorism Service Medal og Iraq Campaign Medal.

Kongressmedlem
--------------

Kongressmannen Cliff Stearns stilte ikke til gjenvalg ved kongressvalget i 2012. DeSantis stilte som kandidat, vant det påfølgende valget og etterfulgte dermed Stearns i Representantenes hus i januar 2013 som representant fra Florida. Han ble gjenvalgt i 2014 og 2016.

Guvernør i Florida
------------------

### Guvernørvalg 2018

I januar 2018 kunngjorde DeSantis sitt kandidatur som guvernør for Florida, hvor formålet var å etterfølge den sittende republikanske guvernøren Rick Scott, som hadde sittet to perioder og derfor ikke kunne stille på nytt. Donald Trump sa i desember 2017 at han ville støtte DeSantis hvis han stilte til valg som guvernør. Under det republikanske primærvalget fremhevet DeSantis sin støtte til Trump ved å kjøre en annonse der DeSantis lærte sine barn å «bygge muren» (Trumps mur), si *Make America Great Again* og kledte et av sine barn i en rød *Make America Great Again-*genser. I et intervju der han ble spurt om han kunne nevne en uenighet han hadde med Trump, påpekte DeSantis ikke et eneste punkt.

I august 2018 vakte DeSantis oppmerksomhet da han sa: «Det siste, vi skal gjøre, er å «opptre som apekatter» ved å forsøke en sosialistisk agenda med enorme skattestigninger og konkursutsette delstaten.» Han ble i denne sammenheng beskyldt for å bruke termen «*monkey this up*» som et rasistisk *dog whistle*, da hans demokratiske motkandidat, Andrew Gillum, var afroamerikansk. Hendelsen fikk utbredt mediedekning; DeSantis benektet at hans kommentar hadde noen rasistisk undertone eller var en *dog whistle* for hint.

Den 28. august 2018 vant DeSantis det republikanske primærvalget, mens hans demokratiske motkandidat ble Andrew Gillum. Guvernørvalget ble bredt anerkjent som et såkalt «toss-up»-valg (altså at det endelige valgresultat kunne gå begge veier).

I september 2018 annonserte DeSantis Jeanette Núñez som sin viseguvernør. Han fratrådte sitt sete i Representantenes hus den 10. september 2018 for å fokusere på sin guvernørkampanje. Samme måned ble DeSantis kritisert for ikke å ha utformet en fullstendig politisk plattform. Han avlyste et planlagt intervju med *Tampa Bay Times* for å få ytterligere tid til å sette sammen sin plattform før noen nærgående politiske intervjuer skulle avholdes.

Florida Police Chiefs Association anbefalte å stemme på DeSantis. Under valgkampen støttet noen sheriffer DeSantis, mens andre støttet Gillum.

###### Politisk plattform

DeSantis' endelige politiske plattform inkluderte bl.a. støtte til lovgivning som ville gi bedre mulighet for å bære skytevåpen. Likeså støttet han forbud på delstatsnivå mot beskyttelse av såkalte fristadsbyer («*sanctuary city*») for udokumenterte immigranter. DeSantis lovet å stoppe spredningen av forurenset vann fra Lake Okeechobee. Han uttrykte støtte til en endring i delstatens forfatning som ville kreve kvalifisert flertall for eventuelle fremtidige skattestigninger. DeSantis var mot å tillate friske barnløse voksne å motta Medicaid. Han sa at han ville implementere et medisinsk cannabisprogram, men var imot legaliseringen av såkalt «rekreativ» cannabis.

###### Valgresultat

De første resultatene etter at valglokalene hadde stengt, viste at DeSantis ville vinne med nesten 100.000 stemmer, og Gillum gikk derfor ut og erkjente at han hadde tapt valget. Gillum endte imidlertid med å trekke dette tilbake idet det senere på kvelden viste seg at forspranget var redusert til mindre enn 34.000 stemmer – en margin på 0,4 %. Den tette marginen gav grunnlaget for en automatisk gjenopptelling av stemmesedlene.

DeSantis ble bekreftet som vinneren av valget etter en gjenopptelling den 15. november, hvorpå Gillum på nytt anerkjente nederlaget den 17. november. DeSantis ble først erklært den offisielle vinner av guvernørvalget den 20. november 2018 – han vant med en margin på litt over 30.000 stemmer.

### Guvernør

President Trump og guvernør DeSantis diskuterer Floridas håndtering av covid-19 i april 2020 under et møre i Det Hvite Hus.
**Første guvernørperiode:** DeSantis har gjort seg bemerket ved sin håndtering av koronapandemien i Florida der han gjentatte ganger motsatte seg å innføre diverse restriksjoner for delstaten, som påbud om bruk av munnbind, nedlukking av samfunnet/beordre folk å bli hjemme (*stay-at-home orders*), vaksinasjonskrav med mere. Selv om disse vurderingene i noen grad kan tilskrives partipolitiske forskjeller, har DeSantis' håndtering av pandemien gjort seg særlig bemerket ved i høy grad å motsette seg diverse restriksjoner, også sammenlignet med andre republikanskledede delstater. Eksempelvis vakte det stor nasjonal oppmerksomhet da Jacksonville – med godkjennelse fra DeSantis – kort inne i pandemien valgte å gjenåpne noen av sine strender.

Likeledes har DeSantis gjort seg til frontperson mot blant annet president Bidens vaksinekrav og krav om å bære munnbind i blant annet skoler. Dette skapte stor oppmerksomhet som blant annet medførte at hans politiske motstandere (inklusive Demokratene og president Biden) i særlig grad har fremhevet og kritisert DeSantis' håndtering av pandemien. Omvendt har DeSantis politiske tilhengere hyllet hans håndtering av pandemien. I november 2021 valgte DeSantis å underskrive flere lover foran en folkeskare i byen Brandon i Florida. De aktuelle lovene hadde til hensikt å oppheve vaksinekrav og restriksjoner. Byen, Brandon, var nøye utvalgt, idet det var en referanse til et anti-Biden (og Mainstream media) meme som gikk viralt i den perioden – den fremmøtte folkeskare begynte da også å rope *Let's go Brandon* i forbindelse med DeSantis' tale.

Grunnet DeSantis' motstand mot vaksinekrav ble han av flere stemplet som en vaksineskeptiker (*anti-vaxxer*). DeSantis hadde imidlertid gjentatte ganger oppfordret folk til å la seg vaksinere, men hadde samtidig fastholdt at det i siste instans er et personlig valg og et spørsmål om personlig frihet.

I mars 2022 skapte det oppmerksomhet da DeSantis underskrev et bestemt lovforslag (kjent under koden HB 1557). Dette lovforslaget, *Stop Wrongs to Our Kids and Employees (WOKE) Act*, var av opposisjonspolitikere blitt kalt «*Don't say Gay*»-loven, og var av flere medier likeledes omtalt under dette navn. Loven inneholdt imidlertid ikke ordet «gay» og forbød derfor ikke direkte noen å bruke dette ord. Derimot forbød loven en «*klasseromsdiskusjon om seksuell orientering eller kjønnsidentitet*» for de laveste klassetrinn (fra barnehaveklasse til 3. klassetrinn: barn i aldersgruppen fra ca. 5-9 år). Loven møtte kritikk fra flere hold, som fra selskapet The Walt Disney Company og dets administrerende direktør Bob Chapek, som etter vedtaket av loven blant annet uttalte at de ville motarbeide implementeringen av denne. Dette avfødte etterfølgende direkte kritikk fra DeSantis, som mente at selskapet hadde krysset en rød linje og påpekte at «(..) delstat(en) er styrt av interessene til befolkningen i staten Florida (..)» og ikke drevet og styrt av «(..) kravene fra californiske selskapsledere». DeSantis truet så med å innskrenke noen av Disneys 'særlige privilegier' i delstaten Florida.

**Gjenvalg:** Den 8. november 2022 ble DeSantis gjenvalgt som guvernør i Florida med et flertall på omtrent halvannen million stemmer. I seierstalen sa han blant annet: *«We fight the woke in the legislature, we fight the woke in the schools, we fight the woke in the corporations. We will never ever surrender to the woke mob. Florida is where woke goes to die.»* Her siktet han blant annet til den overnevnte lovgivningen som forhindrer undervisning i radikal kjønnsteori og skeiv teori opp til og med tredje klasse.

Før hans første guvernørperiode var omme, hadde DeSantis brukt delstatens prerogativer til å endre styresammensetningen på *New College of Florida* (Sarasota County), med det uttrykte mål å snu dets politiske og sosiale slagside fra venstre til høyre. Han annonserte introduksjon av en lov som opphever Walt Disney Worlds vidtrekkende selvstyre over området de opererer på nær Orlando, i det øyemed å vanskeliggjøre beskatningsmotiverte kapitaloverføringer ut av Florida.

**Andre guvernørperiode:** Han ble tatt i ed for sin andre guvernørperiode 3. januar 2023.

Presidentkandidatur 2024
------------------------

Etter et gjenvalg som guvernør i Florida har kommentatorer som Ben Shapiro, Jordan Peterson, Douglas Murray, Piers Morgan, Patrick Bet-David og Dave Rubin, Andrew Tate tatt til orde for hans kandidatur for presidentvalget i 2024. 

Sammen med Donald Trump regnes DeSantis som et aktuelt navn i forkant av primærvalgene.

Privatliv
---------

Ron og Casey DeSantis.
DeSantis er katolikk. Han giftet seg med Casey Black, en tidligere tv-vertinne for Golf Channel og WJXT, i 2010. Paret bodde i Ponte Vedra Beach, nær St. Augustine, inntil dette området ble trukket inn i det nærliggende 4. valgdistrikt. De flyttet deretter til Palm Coast, nord for Daytona Beach. De har tre barn. DeSantis er medlem av Veterans of Foreign Wars og den amerikanske legion.

DeSantis' yngre søster Christina døde den 12. mai 2015 i London. Hun tok eksamen fra Dunedin High School i 2003. Etter å ha avsluttet gymnasiet gikk hun på Florida State University, hvor hun tok en bachelorgrad i 2007 og en kandidatgrad i 2010. På tidspunktet for sin død var Christina forlovet med Stephan Pasiewicz, som var fra London og hadde sist arbeidet som finansrådgiver for KPMG i Charlotte i North Carolina.

DeSantis hadde på dagen for episoden *Congressional baseball shooting* spilt på samme baseballbane. Han var dog ikke til stede på det tidspunkt da skytepisoden fant sted, men DeSantis og en kollega – Jeff Duncan, republikansk kongresmedlem fra South Carolina – hadde etter sigende møtt gjerningsmannen innen episoden fant sted, hvor de var blitt spurt om republikanere eller demokrater spilte den pågjeldende dag.

Referanser
----------

1. 1 2 3   bioguide.congress.gov[Hentet fra Wikidata]
2. ↑   time.com[Hentet fra Wikidata]
3. ↑  "Christina Marie DeSantis Obituary – Palm Harbor, FL". *Obittree.com*.
4. ↑  Contorno, Steve (d. 21. august 2018). "Immigration hardliner Ron DeSantis' great-great-grandmother was nearly barred from America". *Tampa Bay Times*. Hentet d. 16. november 2021.
5. 1 2 3  Smith, Adam; Leary, Alex (d. 18. februar 2018). "Ron DeSantis: Capitol Hill loner, Fox News fixture, Trump favorite in Florida governor's race". *Tampa Bay Times* (Digital).
6. ↑  Perry, Mitch (d. 8. september 2015). "Ron DeSantis admits GOP faithful are 'demoralized, depressed and dejected' at D.C. Republicans". *SaintPetersBlog*. Extensive Enterprises, LLC. Hentet d. 6. juli 2020
7. 1 2  "Christina Marie DeSANTIS". *Legacy.com*. Den 7. juni 2015. Hentet d. 17. oktober 2021.
8. ↑  Fiadzeawu, Francis (d. 22. mars 2022): Ron DeSantis siblings: Who is his sister Christina DeSantis and cause of death?. *ghanafuo.com*. Hentet d. 3. april 2022
9. ↑  Gonzales, Nathan (d. 26. juni 2012). "Fall Elections Shape Future Rosters Arkivert 27. mars 2019 hos Wayback Machine. Arkivert 2019-03-27 hos Wayback Machine". Roll Call. Hentet d. 26. februar 2016.
10. 1 2  Vaccaro, Ron (d. 30. mats 2001). "Baseball's DeSantis shines on Yale Field of dreams". *Yale Daily News*. Hentet d. 26. februar 2016.
11. ↑  Mazzei, Patricia (d. 10. april 2021). "Could Ron DeSantis Be Trump's G.O.P. Heir? He's Certainly Trying". *The New York Times*. Hentet d. 12. april 2021.
12. ↑  Morgan, Nancy (d. 10. juni 2001). "Yale grad DeSantis is a hit on, off field". *St. Petersburg Times*. Arkiveret fra originalen d. 24. september 2001. Hentet d. 13. april 2021.
13. ↑  Mahoney, Emily L. (d. 20. oktober 2018). "Florida governor candidate Ron DeSantis carved aggressive path from Dunedin to D.C." *Miami Herald*. Hentet d. 22. november 2020.
14. ↑  "2001 Yale Baseball Roster". *Yale University*. Arkiveret fra originalen d. 29. juni 2001. Hentet d. 12. april 2021.
15. ↑  "Yale University Baseball: Overall Statistics for Yale". Yale University. Den 28. april 2001. Arkiveret fra originalen d. 29. november 2001. Hentet d. 12. april 2021.
16. ↑  Mor, Michael (d. 5. november 2014 ). "Seventeen Yale alumni won congressional, governor's races on Election Day 2014". *YaleNews*. Hentet d. 15. juli 2020.
17. ↑  "Darlington welcomes new faces" (Press release). Darlington School. Den 28. juni 2001.
18. ↑  "Ron DeSantis' Biography – The Voter's Self Defense System". Vote Smart. Hentet d. 12. februar 2016.
19. ↑  "CANDIDATE Q&A: U.S. House 6, Ron DeSantis". *Palm Coast Observer*. D. 1. august 2012.
20. 1 2 3  "About". Arkiveret fra originalen d. 25. september 2018. Hentet d. 1. september 2018.
21. 1 2 3  Mahoney, Emily (d. 29. august 2018). "Who is Ron DeSantis, the Republican running for Florida governor?". *The Miami Herald*. Hentet d. 1. september 2018.
22. 1 2 3  Mahoney, Emily (d. 14. august 2018). "This candidate for Florida governor cites serving at Guantánamo. What did he do there?". *The Miami Herald*. Hentet d. 1. september 2018.
23. 1 2  Farrington, Brenda (d. 5. mai 2015). "Republican Congressman DeSantis to run for Rubio Senate seat". *Sun Sentinel*. Associated Press. Hentet d. 27. mai 2016.
24. ↑  Mahoney, Emily L.; Altman, Howard (d. 14. august 2018). "In bid for Florida governor, Ron DeSantis touts Navy Gitmo experience. But what did he do there?". *Tampa Bay Times*. Hentet d. 22. november 2020.
25. ↑  FL District 06 Race. Our Campaigns.
26. ↑  Farrington, Brendan. "Trump's tweeted choice for Florida governor enters the race". *Associated Press News*. Hentet: 05-04-2021
27. ↑  Mahoney, Emily. "New lighthearted Ron DeSantis ad features his family, Trump jokes". *Tampa Bay Times*. Hentet: 05-03-2021
28. ↑  "In Florida, Not All Politics Are Local, as Trump Shapes Governor's Race". *The New York Times*. Arkiveret fra originalen d. 30. juli 2018. Hentet d. 30. juli 2018.
29. ↑  "Gillum responds to 'monkey this up' comment: DeSantis is joining Trump 'in the swamp'".
30. ↑  "Florida's Ron DeSantis Doubles Down on 'Monkey This Up' Comment". *Roll Call*. Den 30. august 2018. Hentet d. 25. juni 2021.
31. ↑  "Andrew Gillum, a Black Progressive, and Ron DeSantis, a Trump Acolyte, Win Florida Governor Primaries". *The New York Times*. Den 28. august 2018. Arkivert fra originalen d. 29 august 2018. Hentet d. 29. august 2018.
32. ↑  "GOP Florida governor nominee Ron DeSantis criticized for "monkey" remark". *CBS News*. Den 29. august 2018. Hentet d. 22. september 2018. The race between Gillum and DeSantis is widely seen as a toss-up.
33. ↑  Kennedy, John. "Andrew Gillum, Ron DeSantis select running mates". *Jacksonville.com*. Hentet d. 10. september 2018.
34. ↑  Moe, Alex; Shabad, Rebecca; Vitali, Ali (d. 10. september 2018). "Amid heated governor's race, Ron DeSantis resigns from Congress". *NBC News*. Hentet d. 10. september 2018.
35. 1 2  Contorno, Steve. "Morning Joe mocks Ron DeSantis for ducking tough questions on Florida issues". *Tampa Bay Times*. Hentet d. 21. september 2018.
36. ↑  "Thin blue line goes red: Police chiefs backing Ron DeSantis". *Florida Politics*. Den 31. oktober 2018.
37. ↑  "4 Florida sheriffs, including Brevard County's Wayne Ivey, back Ron DeSantis". *Florida Today*
38. 1 2 3  Rohrer, Gray (d. 31. august 2018). "Florida governor's race: Where Ron DeSantis, Andrew Gillum stand on the issues Arkivert 27. mars 2019 hos Wayback Machine. Arkivert 2019-03-27 hos Wayback Machine". *Orlando Sentinel*. Hentet d. 22. september 2018.
39. 1 2 3  Swisher, Skyler (d. 31. august 2018). "Where do governor hopefuls Ron DeSantis, Andrew Gillum stand on the issues?". *Sun Sentinel*. Hentet d. 22. september 2018.
40. ↑  "Ron DeSantis gets solid hits on national issues in Fox News debate". *Florida Politics*. Den 29. juni 2018.
41. ↑  Dailey, Ryan (d. 29. juni 2018). "Putnam, DeSantis Find Common Ground Opposing Recreational Pot". *News.wfsu.org*. Hentet d. 23. november 2018.
42. ↑  Wilson, Kirby. "Florida governor election results: Andrew Gillum versus Ron DeSantis". *Tampa Bay Times*. Hentet d. 24. januar 2019.
43. 1 2  (d. 10. november 2018): "Gillum reverses course on conceding Florida governor race". *CNBC*. Hentet: 05-04-2021
44. ↑  Dan Merica; Sophie Tatum (d. 17. november 2018). "Andrew Gillum concedes Florida governor's race to Ron DeSantis". *CNN*. Hentet d. 24. januar 2019.
45. ↑  "With Florida recount over, Andrew Gillum's last chance to become governor rests with the courts". *USA TODAY*. Hentet: 05-04-2021
46. ↑  Den 17. april 2020: "Gov. Ron DeSantis gives some Florida beaches green light to reopen". *CNBC*. Hentet: 19-12-2021.
47. ↑  Den 28. oktober 2021: "Governor Ron DeSantis Announces Lawsuit Against Biden Administration’s Unconstitutional Vaccine Mandates" *Flgov.com*. Hentet: 19-12-2021
48. ↑  Vlamis , Kelsey (5. august 2021): "Florida Gov. Ron DeSantis snapped at Biden for criticizing his handling of COVID-19: 'Why don't you do your job?'" *Business Insider*. Hentet: 19-12-2021.
49. ↑  Contorno, Steve (18. november 2021): "Florida set to become first state to fine businesses over vaccine mandates, in defiance of Biden administration". *CNN*. Hentet: 19-12-2021
50. ↑  Gregorian, Dareh (18. november 2021): "DeSantis goes to Brandon, Fla. to sign anti-vaccination mandate bills". *NBC News*. Hentet 19-12-2021
51. ↑  Gregorian, Dareh (d. 18. november 2021): "DeSantis goes to Brandon, Fla. to sign anti-vaccination mandate bills". *NBC News*. Hentet 3. april 2022
52. ↑  Mathis, Joel (25. oktober 2021): "Ron DeSantis isn't just anti-mandate. He's anti-vax". *The Week*. Hentet: 19-12-2021
53. ↑  Oshin, Olafimihan (21. juli 2021): "DeSantis urges public to get vaccinated: These shots are 'saving lives'" *The Hill*. Hentet 19-12-2021
54. ↑  Downey, Renzo (18. november 2021): "DeSantis frames his opposition to the vaccine mandates as a defense of personal freedoms.". *Florida Politics*. Hentet 19-12-2021
55. 1 2  Diaz, Jaclyn (28. mars 2022): "Florida's governor signs controversial law opponents dubbed 'Don't Say Gay'". *npr*. 3. april 2022
56. 1 2  Sopelsa, Brooke & Bellamy-Walker, Tat (8. mars 2022): "‘Don’t Say Gay’ bill: Florida Senate passes controversial LGBTQ school measure". *NBC News*. Hentet d. 3. april 2022.
57. ↑  Wulfsohn, Joseph A. (8. mars 2022): "AP, other outlets repeat liberal 'Don't Say Gay' talking point on Florida education bill as legislation passes". *Fox News*. Hentet d. 3. april 2022.
58. ↑  Ted Johnson og Tom Tapp (29. mars 2022). «Ron DeSantis Says Disney "Crossed A Line" In Opposing Florida’s ‘Don’t Say Gay’ Bill; Claims Company Never Called Legislative Leader About Bill.». Deadline. Besøkt 3. april 2022.
59. ↑  Zac Anderson: *DeSantis seeks to transform Sarasota's New College with conservative board takeover*, eu.heraldtribune.com, 2023-01-08
60. ↑  Matt Leach: *‘CORPORATE KINGDOM’: DeSantis-backed plan to take control of Disney's land announced*, foxnews.com 2023-01-06, lest 2023-01-08
61. ↑   lest 2023-01-08
62. ↑  "RollCall.com – Member Profile – Rep. Ron DeSantis, R-Fla". *Media.cq.com*.
63. ↑  Mark Harper (d. 30. september 2016). "Congressman Ron DeSantis moves to Flagler County". *News-journalonline.com*. Hentet d. 18. oktober 2016.
64. ↑  "Ronald Dion DeSantis – Florida Resident Database". Den 19. oktober 2016. Arkiveret fra originalen d. 10. oktober 2016. Hentet d. 6. maj 2017.
65. ↑  DeSantis, Casey [@FLCaseyDeSantis] (d. 30. mars 2020). "Ron and I are beyond blessed to welcome our new baby girl, Mamie to the world. At 7 lbs 4 oz she was the smallest of the bunch, but she is already holding her own. Madison and Mason are so excited for their new baby sister!" (Tweet). Hentet d. 30. mats 2020 – via Twitter.
66. ↑  "Ron Desantis" (PDF). *Vignette by National Journal*. Hentet d. 17. oktober 2021.
67. ↑  Silva, Daniella (d. 14. juni 2017). "Rep. DeSantis: Shooting Suspect Asked If 'Republicans or Democrats' on Field". *NBC News*. Hentet d. 22. november 2020.

Eksterne lenker
---------------

* (en) Offisielt nettsted Rediger på Wikidata

* (en) Ron DeSantis – kategori av bilder, video eller lyd på Commons Rediger på Wikidata
* Ron DeSantis på Twitter Rediger på Wikidata

* Ron DeSantis på Facebook Rediger på Wikidata

* Ron DeSantis på YouTube Rediger på Wikidata
* (en) Ron DeSantis hos Amerikas forente staters kongress' biografiske kartotek Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Geni **·** WikiTree **·** VIAF **·** GND **·** LCCN **·** US Congress **·** BBC Things **·** Munzinger (iba)
 |